ΓΡΑΠΤΗ ΕΡΩΤΗΣΗ E-1877/99

υποβολή: Daniela Raschhofer (NI) προς την Επιτροπή

(29 Οκτωβρίου 1999)

Θέμα: Δαπάνες για τη δημιουργία θέσεων απασχόλησης

Λόγω των μεγάλων διαφορών ως προς τα αριθμητικά στοιχεία για τις δαπάνες δημιουργίας θέσεων απασχόλησης στην ΕΕ και τα διάφορα κράτη μέλη, καλείται η Επιτροπή να αναφέρει:

1. Ποιό ποσό προορίζεται ετησίως στην ΕΕ για τη δημιουργία νέων θέσεων απασχόλησης: μέσω των προγραμμάτων της ΕΕ (ΕΚΤ,....); με τις κατάλληλες κατευθυντήριες γραμμές;

2. Ποιό ποσό προορίζεται στα κράτη μέλη για τη δημιουργία νέων θέσεων απασχόλησης: μέσω των προγραμμάτων της ΕΕ (ΕΚΤ,...); με τις κατάλληλες κατευθυντήριες γραμμές;

3. Ποιά αριθμητικά στοιχείαπάρχουν για το θέμα αυτό και από πού διατίθενται;

4. Ποιά αριθμητικά στοιχεία και ποιές πληροφορίες οφείλουν να δημοσιεύουν τα κράτη μέλη;

5. Ποιές πληροφορίες διαθέτει η Επιτροπή από την Αυστρία για το θέμα αυτό;

6. Υπάρχουν σχετικές μελέτες; Εάν ναι, ποιές και από πού διατίθενται;

7. Υπάρχουν ειδικοί που ασχολούνται με το θέμα αυτό; Εάν ναι, για ποιά άτομα ή όργανα πρόκειται και πώς είναι προσβάσιμα;

8. Ποιά άλλα προγράμματα για τη δημιουργία θέσεων απασχόλησηςπάρχουν και ποιά χρηματοδοτικά μέσα τους έχουν χορηγηθεί;

9. Ποιές άλλες δραστηριότητες της Επιτροπής αφορούν τη δημιουργία θέσεων απασχόλησης;

10. Έχουν κατατεθεί παλαιότερα άλλες ερωτήσεις για το θέμα αυτό; Εάν ναι, μπορεί η Επιτροπή να αναφέρει το περιεχόμενό τους και τις απαντήσεις που έδωσε;

11. Υπάρχουν στοιχεία στην ΕΕ που αποδεικνύουν ότι ορισμένα κράτη μέλη έχουν ήδη λάβει επιτυχώς μέτρα για τη δημιουργία θέσεων απασχόλησης («Best Practice»); Εάν ναι, σε ποιά κράτη μέληπάρχουν τέτοια παραδείγματα;

Απάντηση της κυρίας Διαμαντοπούλου εξ μέρους της Επιτροπής

(20 Δεκεμβρίου 1999)

Τα διαρθρωτικά ταμεία αποτελούν το σημαντικότερο δημοσιονομικό μηχανισμό, σε κοινοτικό επίπεδο, για τηνποστήριξη των κρατών μελών κατά την ανάληψη πρωτοβουλιών για την προώθηση μιας πιο ισόρροπης περιφερειακής ανάπτυξης, την αναδιάρθρωση των δομών τους και, κατ' αυτόν τον τρόπο, την ενίσχυση της απασχόλησης. Το Ευρωπαϊκό Κοινωνικό Ταμείο (ΕΚΤ)ποστηρίζει, συγκεκριμένα, τις πρωτοβουλίες των κρατών μελών για τη δημιουργία θέσεων εργασίας κατά τρόπο πιο έμμεσο, διευκολύνοντας την καλύτερη και πιο ευέλικτη λειτουργία των αγορών εργασίας στην Κοινότητα.

Στο διάστημα 1994-1999, οι κύριες προτεραιότητες του ΕΚΤ συνίσταντο στην καταπολέμηση της μακροχρόνιας ανεργίας και της απομόνωσης, στην ενίσχυση των επαγγελματικών προσόντων και ειδικοτήτων των ατόμων που αναζητούν εργασία και στην προώθηση των ίσων ευκαιριών όσον αφορά την πρόσβαση στην αγορά εργασίας. Κατά τη νέα περίοδο προγραμματισμού (2000-2006), ενισχύεται ο ρόλος του ΕΚΤ ως κύριου μηχανισμού, σε κοινοτικό επίπεδο, για τηνποστήριξη της στρατηγικής για την απασχόληση και, κατ' αυτόν τον τρόπο, θα προσφέρει στα κράτη μέληποστήριξη κατά την εφαρμογή των εθνικών σχεδίων δράσης για την απασχόληση.

1.-2. Η Επιτροπή μπορεί να διαθέσει αριθμητικά στοιχεία μόνο για τις δημοσιονομικές δαπάνες που έχουν καταβληθεί μέσω των προγραμμάτων που συγχρηματοδοτούνται από το ΕΚΤ. Κατά την τρέχουσα περίοδο προγραμματισμού (1994-1999), το σύνολο των πόρων που διατέθηκαν για το ΕΚΤ ανήλθαν στο ποσόν των 43 000 εκατ., για την εξαετή αυτή περίοδο. Για την επόμενη περίοδο προγραμματισμού (2000-2006), δεν είναι δυνατόν να δοθούν τελικά αριθμητικά στοιχεία για τους πόρους που διατίθενται από το ΕΚΤ, αφού αυτό εξαρτάται από τα τελικά εθνικά σχέδια δράσης που συζητούνται αυτήν τη στιγμή με τα κράτη μέλη, όμως το συνολικό ποσό των δαπανών δεν αναμένεται να είναι μικρότερο των 56 000 εκατ..

3.-4. Η πρόβλεψη του ΟΟΣΑ, όσον αφορά την απασχόληση, παρέχει χονδρικά συγκριτικά στοιχεία δαπανών για τις πολιτικές που αφορούν την αγορά εργασίας (ενεργά και παθητικά μέτρα), από το 1993 και μετά, εκφραζόμενα ως ποσοστό επί τοις εκατό του ακαθάριστου εγχώριου προϊόντος (ΑΕΠ). Τα τελευταία έτη, η ετήσια συνολική δαπάνη για την επιδοτούμενη απασχόληση (για το δημόσιο, μη κερδοσκοπικό και ιδιωτικό τομέα και για τη σύσταση νέων επιχειρήσεων) διαφέρει μεταξύ των κρατών μελών, ανερχόμενη σε 0,88 % του ΑΕΠ στην Ιρλανδία έως και σε λιγότερο από 0,1 % στην Ελλάδα, το Λουξεμβούργο και την Αυστρία. Τα κράτη μέλη έχουν επίσης αρχίσει ναποβάλουν εκθέσεις σχετικά με τις δαπάνες που καταβάλλουν για ενεργές πολιτικές που αφορούν την αγορά εργασίας, στα πλαίσια των εθνικών τους σχεδίων δράσης, ως μέρος της διαδικασίας του Λουξεμβούργου. Κατά τη νέα περίοδο προγραμματισμού των διαρθρωτικών ταμείων (2000-2006), τα κράτη μέλη θα πρέπει ναποβάλουν έκθεση σχετικά με τις δαπάνες τους για ενεργές πολιτικές που αφορούν την αγορά εργασίας, προκειμένου να αποδείξουν ότι γίνεται σεβαστή η συμπληρωματικότητα προς τους στόχους 2 και 3. Η Επιτροπή αναπτύσσει μια βάση δεδομένων για τις πολιτικές που αφορούν την αγορά εργασίας, η οποία θα καλύπτει όλα τα κράτη μέλη. Τα στοιχεία θα είναι διαθέσιμα το 2001.

5. Ορισμένα παραδείγματα για την Αυστρία, τα οποία έχουν ληφθεί από τη 10η ετήσια έκθεση των διαρθρωτικών ταμείων (1998),πογραμμίζουν τη σημασία της συμβολής στο στόχο δημιουργίας θέσεων εργασίας. Στο Burgenland, που είναι η μόνη αυστριακή περιφέρεια του στόχου 1, είχαν δημιουργηθεί έως το τέλος του 1998 2100 νέες θέσεις εργασίας ενώ είχαν διασωθεί άλλες 5800 από την παρέμβαση των διαρθρωτικών ταμείων. Επίσης, πάνω από 6000 άτομα συμμετείχαν σε προγράμματα κατάρτισης που χρηματοδοτούσε το ΕΚΤ. Περισσότερες από 900 μικρές επιχειρήσεις επωφελήθηκαν από επιδοτήσεις επενδύσεων σε μικρομεσαίες επιχειρήσεις (ΜΜΕ) και δημιουργήθηκαν περίπου 1700 νέες θέσεις εργασίας. Στα πλαίσια του στόχου 2, το πρόγραμμα για τη Styria αναμένεται να δημιουργήσει περισσότερες από 2000 θέσεις εργασίας. Στην Κάτω Αυστρία σχεδιάζονται περίπου 800 νέες θέσεις εργασίας ενώ αναμένεται να διασφαλιστούν περίπου 6000 άλλες. Στα πλαίσια του στόχου 3, περισσότερα από 3000 άτομα συμμετείχαν σε διάφορες ενέργειες, τα δύο τρίτα δε από αυτά βρήκαν απασχόληση εντός έξι μηνών από τη συμμετοχή τους στην προσφερόμενη κατάρτιση.

6.-9. Η δημιουργία θέσεων εργασίας αποτελεί ένα από τα επιδιωκόμενα αποτελέσματα της συγχρηματοδότησης μέσω των διαρθρωτικών ταμείων. Αυτή όμως η συγχρηματοδότηση κάλυψε μόνο εν μέρει μέτρα που αποσκοπούσαν άμεσα στη δημιουργία θέσεων εργασίας. Επομένως δεν είναι δυνατόν να δοθούν αριθμητικά στοιχεία για το συνολικό αντίκτυπο των ταμείων στη δημιουργία θέσεων εργασίας. Η Επιτροπή, ο ΟΟΣΑ και ακαδημαϊκοί έχουν δημοσιεύσει επιμέρους αξιολογήσεις του αντίκτυπου που είχαν διάφορα προγράμματα στη δημιουργία θέσεων εργασίας στα κράτη μέλη. Από τις αξιολογήσεις αυτές αποδεικνύεται σαφώς ότι η επιτυχία των προγραμμάτων βελτιώνει την κοινωνική κατάσταση των πολιτών και των ομάδων και συμβάλλει σημαντικά στη δημιουργία θέσεων εργασίας.

10. Για το εν λόγω θέμα δεν έχουνποβληθεί στην Επιτροπή άλλες επερωτήσεις κατά το παρελθόν.

11. Όλα τα κράτη μέλη έχουν αναλάβει δράση σύμφωνα με τις κατευθυντήριες γραμμές, από το 1997 και μετά, προσαρμόζοντας αυτές στις συγκεκριμένες συνθήκες των αγορών εργασίας τους. Όσον αφορά την άμεση δημιουργία θέσεων εργασίας, οι κοινές εκθέσεις για την απασχόληση, του 1998(1) και του 1999(2), επισημαίνουν κάποια παραδείγματα ορθής πρακτικής που παρουσίασαν τα κράτη μέλη, στα οποία παρέχεται μια εκτίμηση του αντίκτυπου στη δημιουργία θέσεων εργασίας. Στις αρχές του 1999, η Επιτροπή άρχισε μια επισκόπηση, από κοινού με τα κράτη μέλη, για την εις βάθος αξιολόγηση αυτών των πρακτικών. Έκθεση για το αποτέλεσμα αυτής της επισκόπησης θα δημοσιευθεί το 2000. Επίσης, στις δημοσιεύσεις του ΕΚΤ παρουσιάζονται περιπτώσεις ορθής πρακτικής που έχουν αναπτυχθεί στα πλαίσια της κοινοτικής πρωτοβουλίας για την απασχόληση.

(1) SEC(98)1688 τελ.

(2) SEC(1999)1386 τελ.